open-index/open-wikipedia-markdown huggingface dataset:
আব্দুল মালেক (মানিকগঞ্জের রাজনীতিবিদ)

**আব্দুল মালেক** (১৯৩৫-২০০০) বাংলাদেশ সেনাবাহিনীর অবসরপ্রাপ্ত কর্ণেল (পিএসসি), মানিকগঞ্জ জেলার রাজনীতিবিদ, ঢাকা সিটি করপোরেশনের সাবেক মেয়র, মানিকগঞ্জ-৩ আসনের সাবেক সংসদ সদস্য ও সাবেক মন্ত্রী ছিলেন।

## প্রাথমিক জীবন
আব্দুল মালেক ১৯৩৫ সালে মানিকগঞ্জের গড়পাড়া ইউনিয়নের চান্দইর গ্রামে জন্মগ্রহণ করেন। তার পিতা এম কে মোল্লা এবং মাতা বেগম ইসাতুন্নেছা। মানিকগঞ্জ মডেল হাইস্কুল থেকে তিনি ১৯৫২ সালে ম্যাট্রিক পাস করে দেবেন্দ্র কলেজ হতে ইন্টারমিডিয়েট ও ঢাকা বিশ্ববিদ্যালয় হতে স্নাতক ডিগ্রী অর্জন করেন। তার স্ত্রী ফৌজিয়া মালেক। তার ছেলে জাহিদ মালেক স্বপন মানিকগঞ্জ-৩ থেকে নির্বাচিত সংসদ সদস্য ও তৃতীয় হাসিনা মন্ত্রিসভার স্বাস্থ্য-পরিবার কল্যাণ মন্ত্রণালয়ের প্রতিমন্ত্রী এবং চতুর্থ হাসিনা মন্ত্রিসভার স্বাস্থ্য ও পরিবার কল্যাণ মন্ত্রণালয়ের মন্ত্রী। মেয়ে রুবিনা হামিদ ঢাকা বিশ্ববিদ্যালয়ের শিক্ষক।

## রাজনৈতিক ও কর্মজীবন
আব্দুল মালেক ১৯৫৯ সালে তৎকালীন পাকিস্তান সেনাবাহিনীর কমিশনপ্রাপ্ত হন। ১৯৭৫ সালে কর্ণেল পদে থেকে বাংলাদেশ সেনাবাহিনী হতে অবসর গ্রহণের পর ব্যবসায়ে নিয়োজিত হন। তিনি বাংলাদেশ আওয়ামী লীগের উপদেষ্টা পরিষদের সদস্য ছিলেন। জাতীয় পার্টিতে যোগদিয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-৩ আসন থেকে সংসদ সদস্য নির্বাচিত হন।

তিনি ১৯৮৬ সাল থেকে ১৯৮৯ সাল পর্যন্ত ঢাকা সিটি কর্পোরেশনের মেয়র ছিলেন। ১৯৮৯ সালে তিনি বস্ত্রমন্ত্রী হিসেবে এরশাদের মন্ত্রী পরিষদে যোগদেন।

১২ জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-৩ আসন থেকে তিনি পরাজিত হয়েছিলেন।

## মৃত্যু
আব্দুল মালেক ১৬ জুলাই ২০০০ সালের জাতীয় হৃদরোগ হাসপাতালে মৃত্যুবরণ করেন।

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:মানিকগঞ্জ জেলার রাজনীতিবিদ
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশের সাবেক মন্ত্রী
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:ঢাকার মেয়র
বিষয়শ্রেণী:বাংলাদেশ সেনাবাহিনীর কর্নেল
বিষয়শ্রেণী:সরকারি দেবেন্দ্র কলেজের প্রাক্তন শিক্ষার্থী
বিষয়শ্রেণী:মানিকগঞ্জ সরকারি উচ্চ বিদ্যালয়ের প্রাক্তন শিক্ষার্থী
আব্দুল ওহাব খান

**আব্দুল ওহাব খান** নামটি নিচের ব্যক্তিবর্গকে নির্দেশ করতে পারে:

* আব্দুল ওহাব খান (বরিশালের রাজনীতিবিদ) –অবিভক্ত পাকিস্তান জাতীয় পরিষদের স্পিকার ছিলেন।
* আব্দুল ওহাব খান (বিচারপতি) –বাংলাদেশের সাবেক বিচারপতি, লেখক ও মানিকগঞ্জ-৩ আসনের সংসদ সদস্য ছিলেন।
* আব্দুল ওহাব খান – বীর প্রতীক খেতাবপ্রাপ্ত বীর মুক্তিযোদ্ধা।

## আরও দেখুন
* আব্দুল ওহাব (দ্ব্যর্থতা নিরসন)
আব্দুল ওহাব খান (বিচারপতি)

**আব্দুল ওহাব খান** (–১ সেপ্টেম্বর ২০১৩) বাংলাদেশের সাবেক বিচারপতি, লেখক ও মানিকগঞ্জ জেলার রাজনীতিবিদ যিনি মানিকগঞ্জ-৩ আসনের সংসদ সদস্য ছিলেন।

## প্রাথমিক জীবন
আব্দুল ওহাব খান  সালে মানিকগঞ্জের সদর উপজেলার গুলতিয়ায় জন্মগ্রহণ করেন।

## রাজনৈতিক জীবন
আব্দুল ওহাব খান একজন বাংলাদেশী বিচারক ছিলেন। সপ্তম জাতীয় সংসদে মানিকগঞ্জ-৩ আসনে বাংলাদেশ জাতীয়তাবাদী দলের নির্বাচিত সংসদ সদস্য নিজাম উদ্দীন খান মৃত্যুবরণ করলে তিনি ১৯৯৬ সালের উপনির্বাচনে বিএনপির প্রার্থী হিসেবে মানিকগঞ্জ-৩ আসন থেকে সংসদ সদস্য নির্বাচিত হন।

তিনি কলকাতা থেকে ঢাকা এবং জাখন আমি মুনসেফ ছিলেন উপন্যাস রচনা করেছিলেন।

## মৃত্যু
আব্দুল ওহাব খান ১ সেপ্টেম্বর ২০১৩ মৃত্যুবরণ করেন।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশী বিচারক
বিষয়শ্রেণী:মানিকগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:১৯২০-এর দশকে জন্ম
বিষয়শ্রেণী:মানিকগঞ্জ জেলার ব্যক্তি
মাহমুদ মাদানি

**মাহমুদ মাদানি** (জন্ম: ৩ মার্চ ১৯৬৪) একজন ভারতীয় ইসলামি পণ্ডিত ও রাজনীতিবিদ। তিনি উত্তর প্রদেশ থেকে জাতীয় সংসদের উচ্চকক্ষ রাজ্যসভার সদস্য নির্বাচিত হয়েছিলেন। তিনি জমিয়তে উলামায়ে হিন্দের একাংশের বর্তমান সর্বভারতীয় সভাপতি। তিনি দারুল উলুম দেওবন্দের প্রাক্তন অধ্যক্ষ হুসাইন আহমদ মাদানির নাতি।

## দৃষ্টিভঙ্গি
২০২০ সালের ৩০ সেপ্টেম্বর ভারতের অযোধ্যায় বাবরি মসজিদ ধ্বংস মামলায় অভিযুক্ত সব আসামিকে বেকসুর খালাস করে দেয় ভারতের বিশেষ আদালত। এর পরিপ্রেক্ষিতে মাহমুদ মাদানি বলেন, দীর্ঘ ২৮ বছর প্রতীক্ষার পরে বিশেষ আদালত বাবরি মসজিদে হামলায় জড়িত দোষীদের বিচারের আওতায় না এনে আশ্চর্যজনকভাবে খালাস করে দিয়েছে। এই সিদ্ধান্ত অত্যন্ত করুণ এবং ন্যায়বিচারের পরিপন্থী। এই সিদ্ধান্ত বিশ্ব দরবারে প্রমাণ করেছে, ভারতে ন্যায়বিচার নেই। 

## তথ্যসূত্র

## বহিঃসংযোগ

* ভারতের সংসদের ওয়েবসাইটে অফিসিয়াল জীবনী সংক্রান্ত স্কেচ

বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:ভারতীয় মুসলিম
বিষয়শ্রেণী:দেওবন্দি ব্যক্তি
বিষয়শ্রেণী:জমিয়ত উলামায়ে হিন্দের সভাপতি
বিষয়শ্রেণী:জমিয়ত উলামায়ে হিন্দের সাধারণ সম্পাদক
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:উত্তরপ্রদেশের রাজ্যসভা সদস্য
বিষয়শ্রেণী:দেওবন্দের ব্যক্তি
বিষয়শ্রেণী:রাষ্ট্রীয় লোক দলের রাজনীতিবিদ
নিজাম উদ্দীন খান

**নিজাম উদ্দীন খান** (মুত্যু: ১৯৯৬) বাংলাদেশের মানিকগঞ্জ জেলার রাজনীতিবিদ যিনি তৎকালীন ঢাকা-৩ ও মানিকগঞ্জ-৩ আসনের সংসদ সদস্য ছিলেন।

## প্রাথমিক জীবন
নিজাম উদ্দীন খান মানিকগঞ্জ জেলা জন্মগ্রহণ করেন।

## রাজনৈতিক জীবন
নিজাম উদ্দীন খান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-৩ আসন থেকে সংসদ সদস্য নির্বাচিত হন। এর পর ১৯৯১ সালের পঞ্চম ১৫ ফেব্রুয়ারি ১৯৯৬ সালের ষষ্ঠ ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে মানিকগঞ্জ-৩ আসন থেকে সংসদ সদস্য নির্বাচিত হন। ১৯৯৬ সালে তিনি মৃত্যুবরণ করেন।

## মুত্যু
নিজাম উদ্দীন খান ১৯৯৬ সালে মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:১৯৯৬-এ মৃত্যু
বিষয়শ্রেণী:মানিকগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
আফগানিস্তানের বিমানবন্দরের তালিকা

থাম্ব|কাবুল আন্তর্জাতিক বিমানবন্দর, আফগানিস্তান।
এটি **আফগানিস্তানের বিমানবন্দরের একটি তালিকা** যা অবস্থান ও ধরন অনুযায়ী সাজানো হয়েছে।

আফগানিস্তানে ৪টি আন্তর্জাতিক বিমানবন্দর রয়েছে, যা ২০১৪ সালের শেষ দিকে ৫টিতে উন্নীত করার কথা ছিল। হামিদ কারজাই আন্তর্জাতিক বিমানবন্দর কাবুল ও এর পার্শ্ববর্তী এলাকার বাসিন্দাদের সেবা প্রদান করে, মাজার-ই-শরীফ আন্তর্জাতিক বিমানবন্দর উত্তর আফগানিস্তানকে পরিসেবা দেয়, কান্দাহার আন্তর্জাতিক বিমানবন্দর দেশের দক্ষিণ অংশকে পরিসেবা প্রদান করে এবং হেরাত আন্তর্জাতিক বিমানবন্দর আফগানিস্তানের পূর্বাঞ্চলকে সেবা প্রদান করে।

এছাড়া আরও ১৬টি অভ্যন্তরীণ বিমানবন্দর রয়েছে, যেগুলো দেশের বিভিন্ন প্রদেশে ছড়িয়ে রয়েছে।

## তালিকা

## আরও দেখুন
* আফগান বিমান বাহিনী

## তথ্যসূত্র

বিষয়শ্রেণী:আফগানিস্তানের বিমানবন্দর
বিষয়শ্রেণী:আফগানিস্তানের বিমান পরিবহন
বিষয়শ্রেণী:এশিয়ার বিমানবন্দরের তালিকা
বিষয়শ্রেণী:দেশ অনুযায়ী বিমানবন্দরের তালিকা
অনানুষ্ঠানিক অর্থনীতি

[থাম্ব|কলম্বিয়াতে [রাস্তার বিক্রেতা]]
[থাম্ব|[ইন্দোনেশিয়াতে আবর্জনা কুড়ানো ব্যক্তি]]
[থাম্ব|[ভারত|ভারতে রাস্তার বিক্রেতা]]
**অনানুষ্ঠানিক অর্থনীতি** বা অর্থনীতির **অনানুষ্ঠানিক খাত** বলতে অর্থনৈতিক কর্মকাণ্ড, ব্যবসা- প্রতিষ্ঠান, কাজ বা চাকুরি ও শ্রমিকদের এক বৈচিত্র্যময় সমবায়ে গঠিত অর্থনৈতিক একটি খাতকে বোঝায়, যেটি রাষ্ট্র কর্তৃক নিয়ন্ত্রিত বা সুরক্ষিত নয়। রাষ্ট্র এই খাত থেকে কোনও কর আদায় করে না, কিংবা এটিকে পর্যবেক্ষণও করে না। আদিতে ক্ষুদ্র অনিবন্ধিত ব্যবসা প্রতিষ্ঠানে স্ব-কর্মসংস্থানের ব্যাপারটিকে অনানুষ্ঠানিক অর্থনীতি বলা হলেও বর্তমানে সুরক্ষাহীন দিনমজুরের কর্মসংস্থানকেও এর আওতায় ধরা হয়।

অনানুষ্ঠানিক অর্থনীতিকে প্রায়শই অবৈধ বাজার, অনৈতিক, কালোবাজার, ভূগর্ভস্থ বাজার বা অর্থনীতি ইত্যাদি কলঙ্কজনক নামে ডাকা হয়। অনেক সময় ছায়া অর্থনীতি নামেও ডাকা হয়। কিন্তু বিপুল সংখ্যাগরিষ্ঠ অনানুষ্ঠানিক কর্মীই বিরাট ঝুঁকি নিয়ে সৎভাবেই জীবিকা অর্জন করার চেষ্টা করছে। তারা লোকচক্ষুর আড়ালে নয়, বরং সর্বসাধারণ্যের চোখের সামনেই কাজ করে থাকে এবং তাদের সমাজ, সম্প্রদায় ও অর্থনীতিতে বিশাল অবদান রেখে থাকে।

বিশ্বের শ্রমশক্তির (বিশেষ করে উন্নয়নশীল দেশগুলিতে) সংখ্যাগরিষ্ঠ অংশই অনানুষ্ঠিক অর্থনীতির অংশ। আন্তর্জাতিক শ্রম সংস্থা ২০১৮ সালে বিশ্বের অনানুষ্ঠানিক শ্রমশক্তির উপরে প্রথম বারের মতো একটি হিসাব প্রকাশ করে। এটি অনুযায়ী বিশ্বের ৬১% শ্রমিকই অনানুষ্ঠানিক অর্থনীতিতে কাজ করে জীবিকা নির্বাহ করে। ১৯৬০-এর দশক থেকে এই খাত দ্রুত বিস্তার লাভ করে এবং ১৯৭০-এর দশকে প্রথম এই শ্রমিকদেরকে "অনানুষ্ঠানিক পেশা"-র লোক হিসেবে স্বীকৃতি দেওয়া হয়। বর্তমানে এদের সংখ্যা প্রায় ২ শত কোটি। বিশ্ব অর্থনীতিতে এর ব্যাপক প্রভাব আছে। দারিদ্র্য ও অর্থনৈতিক বৈষম্য হ্রাসকরণে এর গুরুত্বপূর্ণ ভূমিকা আছে।  অনানুষ্ঠানিক অর্থনীতিকে আনুষ্ঠানিক অর্থনৈতিক খাতের সাথে অঙ্গীভূতকরণ নীতিনির্ধারকদের জন্য একটি গুরুত্বপূর্ণ সমস্যা যার মোকাবেলা করতে হবে।

আনুষ্ঠানিক অর্থনীতির বিপরীতে অনানুষ্ঠিক অর্থনীতির কর্মকাণ্ডগুলি কোনও দেশের স্থূল জাতীয় উৎপাদন (জিএনপি) বা স্থূল অভ্যন্তরীণ উৎপাদনের (জিডিপি) অংশ হিসেবে গণ্য করা হয় না। 

## তথ্যসূত্র

## আরও দেখুন
* কালোবাজার


বিষয়শ্রেণী:অর্থনৈতিক খাত
আশনূর কৌর

**আশনূর কৌর** (জন্ম: ৩ মে ২০০৪) একজন ভারতীয় অভিনেত্রী। তিনি জি টিভির *ঝাঁসি কি রানী-র* মাধ্যমে টেলিভিশনে আত্মপ্রকাশ করেছিলেন; তবে স্টার প্লাসের *ইয়ে রিশতা ক্যায়া কেহলাতা হ্যায়-তে* নায়রা সিংহানিয়া এবং সনি টিভির *পটিয়ালা বেবস-এ* মিনি খুরানা চরিত্রে অভিনয়ের জন্য পরিচিতি অর্জন করেছিলেন।

## কর্মজীবন
কৌর মাত্র ৫ বছর বয়সে ২০০৯-এর টেলিভিশন ধারাবাহিক *ঝাঁসি কি রানী*-তে প্রাচী চরিত্রে অভিনয় করেছিলেন। পরবর্তীতে তিনি টেলিভিশন ধারাবাহিক *না বোলে তুম না মেয়নে কুছ কাহা* এবং *না বোলে তুম না মেয়নে কুছ কাহা ২*-এ নাভিকা ব্যাস ভটনাগরের চরিত্রে অভিনয় করেছিলেন। *বাড়ে আচ্ছে লাগতে হ্যায়* ধারাবাহিকে তিনি তরুণী মায়রা কাপুরের চরিত্রেও অভিনয় করেছিলেন। তিনি *[[সি.আই.ডি. (ভারতীয় টেলিভিশন ধারাবাহিক)|সি.আই.ডি.]]*-তে সিয়া খান্না এবং পৌরাণিক ধারাবাহিক *দেবো কে দেব...মহাদেব*-এ অশোক সুন্দরীর চরিত্রে অভিনয় করেহিলেন। *ইয়ে রিশতা ক্যায়া কেহলাতা হ্যায়*-তে তিনি তরুণী নায়রা সিংহানিয়া চরিত্রে অভিনয় করেছিলেন।

২০১৩ সালের টেলিভিশন ধারাবাহিক *[[মহাভারত (২০১৩-এর টিভি ধারাবাহিক)|মহাভারত]]*-এ কৌর দুশালার চরিত্রে অভিনয় করেছিলেন, এবং তাকে *পৃথভি বল্লভ*-এ রাজকন্যা বিলাসের চরিত্রেও দেখা গিয়েছিল।

এছাড়াও কৌর অনুরাগ কাশ্যপের চলচ্চিত্র *[[মনমর্জিয়া]]*-তে তাপসী পান্নুর বোনের চরিত্রে অভিনয় করেছিলেন।

২০১৮ থেকে ২০২০ অবধি সনি টিভি'র ধারাবাহিক *পটিয়ালা বেবস*-এ মিনি ববিতা / খুরানা চরিত্রে অভিনয় করেছিলেন।

## ব্যক্তিগত জীবন
কৌর রায়ান ইন্টারন্যাশনাল স্কুল থেকে পড়াশোনা করেছিলেন।

## চলচ্চিত্রের তালিকা

### টেলিভিশন

### চলচ্চিত্র

## পুরস্কার এবং মনোনয়ন

## তথ্যসূত্র

## বহিঃসংযোগ

* 

বিষয়শ্রেণী:২০০৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় শিশু অভিনেত্রী
ত্ববাকত-ই-নাসিরী

**ত্ববাকত-ই-নাসিরী** () সুলতান নাসির উদ্দিনের নামে নামকরণ করা হয়েছে। এটা মিনহাজ-ই-সিরাজ জুজ্জানীর রচিত ফারসি ভাষায় ইসলামী বিশ্বের একটি বিস্তৃত ইতিহাস সমৃদ্ধ বই এবং এটি ১২৬০ সালে সমাপ্ত হয়েছে। ২৩ খণ্ডের সমন্বয়ে এতে সহজ সোজাসাপ্টা ধারায় এটি লিখিত হয়েছে। জুজ্জানী এই বইটি লিখতে বহু বছর উৎসর্গ করেছিলেন এমনকি এতে বহু তথ্য ও তথ্যসূত্র সরবরাহ করেছেন। যদিও বইয়ের একটি বড় অংশ ঘুরি সাম্রাজ্য নিয়ে বর্ণনা করা হয়েছে, এতে গজনীর ইতিহাসের গজনভি রাজবংশের সেবুক তিগিনের ক্ষমতা গ্রহণের পূর্বসুরী ব্যক্তিদের ইতিহাস রয়েছে।

তার *তাবকাত ই নাসিরীর*  সংকলন করার সময়, জুজ্জানী এখন হারিয়ে যাওয়া অন্যান্য বই ব্যবহার করেছেন; যেমনঃ সেবুক তিগিনের শাসনকালের বায়হাকির একটি অংশ, আবুল কাসিম ইমাদির *তারিখ-ই মুজাদওয়াল*  এবং ইবনে হাইসামের *কিসাস-ই থানি* । মিনহাজ-ই-সিরাজ জুজ্জানী রচিত *তাবাকাত* " আগামী শতাব্দীতে রাজবংশের ইতিহাসের রচনার সূচনা করেছিল।

## টীকা

## তথ্যসূত্র

*
*
*

বিষয়শ্রেণী:সুন্নি সাহিত্য
বিষয়শ্রেণী:গজনভি সাম্রাজ্য
বিষয়শ্রেণী:ফার্সি বই
বিষয়শ্রেণী:১২৬০-এর বই
বিষয়শ্রেণী:ইরান সম্পর্কিত ইতিহাস বই
বিষয়শ্রেণী:মামলুক সালতানাত (দিল্লি)
বিষয়শ্রেণী:ভারতের ইতিহাস লিখন
বিষয়শ্রেণী:ঘুরি সাম্রাজ্য
বিষয়শ্রেণী:মঙ্গোল সাম্রাজ্যের ইতিহাস
বিষয়শ্রেণী:দিল্লি সালতানাত
বিষয়শ্রেণী:১৩শ শতাব্দীর ভারতীয় বই
বিষয়শ্রেণী:১৩শ শতাব্দীর ফার্সি বই
ডানবারের সংখ্যা

**ডানবারের সংখ্যা** (Dunbar's number) বলতে কোনও ব্যক্তি সর্বোচ্চ কতজন ব্যক্তির সাথে স্থিতিশীল সামাজিক সম্পর্ক (যে সম্পর্কে প্রতিটি ব্যক্তির পরিচয় এবং প্রতিটি ব্যক্তি অপর প্রতিটি ব্যক্তির সাথে কীভাবে সম্পর্কিত, তা জানা থাকে) বজায় রাখতে পারে, সেই সংক্রান্ত একটি প্রস্তাবিত জ্ঞানগত সীমাকে নির্দেশ করা হয়। ব্রিটিশ নৃবিজ্ঞানী রবিন ডানবার ১৯৯০-এর দশকে প্রথম এই সীমাটি প্রস্তাব করেন। তিনি প্রাইমেট বর্গীয় প্রাণীদের মস্তিষ্কের আকার এবং তাদের গড় সামাজিক দলের আকারের মধ্যে একটি অনুবন্ধ আবিষ্কার করেন। এরপর তিনি মানব মস্তিষ্কের গড় আকার এবং প্রাইমেট বর্গীয় প্রাণীদের উপরে গবেষণা করে প্রাপ্ত ফলাফলগুলিকে মিলিয়ে প্রস্তাব করেন যে প্রতিটি মানুষ গড়ে আরামদায়কভাবে ১৫০টি স্থিতিশীল সামাজিক সম্পর্ক বজায় রাখতে পারে। ডানবার ব্যাপারটিকে অনানুষ্ঠানিকভাবে এভাবে ব্যাখ্যা করেন যে ডানবার সংখ্যা হল "সেইসব লোকের সংখ্যা যাদের সাথে কোনও পানশালায় অপ্রত্যাশিতভাবে দেখা হয়ে গেলে তাদের সাথে পানীয় গ্রহণে যোগদান করতে  আপনি বিব্রত বোধ করবেন না।"

ডানবার সংখ্যার সমর্থকেরা বলেন যে এই সংখ্যার চেয়ে বেশি সংখ্যার লোকের সাথে মিলে একটি স্থিতিশীল, সুসমঞ্জস সামাজিক দল গঠন করতে হলে অধিকতর বিধিনিষেধমূলক নিয়ম, আইন ও চাপিয়ে দেওয়া রীতির প্রয়োজন হয়। কেউ কেউ প্রস্তাব করেছেন যে সংখ্যাটি ১০০ থেকে ২৫০-এর মধ্যে অবস্থিত, তবে সাধারণত ১৫০ মানটিই বেশি ব্যবহার করা হয়। ডানবারের সংখ্যা কেবল সেইসব লোকের সংখ্যা নির্দেশ করে, যাদেরকে  আলোচ্য ব্যক্তিটি চেনেন এবং যাদের সাথে তার সামাজিক সম্পর্ক বজায় আছে। সামাজিক সম্পর্ক বজায় নেই, কিন্তু অতীতে পরিচিত কোনও ব্যক্তিকে এই সংখ্যায় গণনা করা হয় না। এছাড়া আলোচ্য ব্যক্তিটি যেসব লোকের সাথে সাধারণভাবে পরিচিত কিন্তু যাদের সাথে তার কোনও স্থায়ী সামাজিক সম্পর্ক নেই, তাদেরকেও ডানবার সংখ্যায় গণনায় ধরা হয় না; এসব ব্যক্তির সংখ্যা তুলনামূলকভাবে অনেক বেশি হতে পারে এবং এটি আলোচ্য ব্যক্তির দীর্ঘস্থায়ী স্মৃতির আকারের উপরে নির্ভর করে।

ডানবার এই তত্ত্ব দেন যে "এই সীমাটি আপেক্ষিক নব-বহিঃমস্তিষ্কের (নিওকর্টেক্স) আকারের সাথে সরাসরি অন্বয়যুক্ত এবং এই সূত্র ধরে সামাজিক দলের আকৃতির উপরেও সীমা প্রযুক্ত হয়...নব্য-বহিঃমস্তিষ্কের প্রক্রিয়াজাতকরণ ক্ষমতার দ্বারা প্রযুক্ত সীমাটি শুধুমাত্র সেইসব মানুষের সংখ্যার উপরে প্রযোজ্য, যাদের সাথে স্থিতিশীল আন্তঃব্যক্তি সম্পর্ক বজায় রাখা সম্ভব।" সীমান্তবর্তী অবস্থানে এই সংখ্যাটিতে প্রাক্তন সহকর্মী বা বিদ্যালয়ের সহপাঠী ও বন্ধুরাও অন্তর্ভুক্ত হতে পারে, যার সাথে আলোচ্য ব্যক্তিটি দেখা করার সুযোগ পেলে পুনরায় পরিচিত হতে চাবেন।

## তথ্যসূত্র

বিষয়শ্রেণী:বিবর্তনমূলক মনোবিজ্ঞান
বিষয়শ্রেণী:আন্তঃব্যক্তিক সম্পর্ক
বিষয়শ্রেণী:মানব বিবর্তন
বিষয়শ্রেণী:প্রাইমেট বিজ্ঞান
বিষয়শ্রেণী:সমাজবৈজ্ঞানিক তত্ত্ব
সৈয়দ আবুজার বুখারী

**সৈয়দ আবুজার বুখারী** (, প্রকৃত নাম: *সৈয়দ আতা-উল-মুনিম বুখারি*, মৃত্যু ২৪ অক্টোবর ১৯৯৫) একজন মুসলিম পাকিস্তানি পণ্ডিত, বুদ্ধিজীবী, বক্তা, কবি, লেখক এবং মজলিস-ই-আহর-ই-ইসলাম-এর প্রাক্তন রাষ্ট্রপতি। তিনি অবিভক্ত ভারতের স্বাধীনতা আন্দোলনের বিশিষ্ট ব্যক্তিত্ব ছিলেন। বুখারী ছিলেন সৈয়দ আতা উল্লাহ শাহ বুখারীর বড় ছেলে এবং তিনি একাধিকবার আহরার পার্টির রাষ্ট্রপতি বা সেক্রেটারি জেনারেল নির্বাচিত হয়ে মজলিস-ই-আহরার-ই ইসলামের নেতা হন। বুখারী মজলিস-এ-খুদ্দ-এ-সাহাবাহর প্রতিষ্ঠাতা এবং তেহরিক-ই-খাতমে নব্বুওয়াতের ১৯৫৩, ১৯৭৪ এবং ১৯৮৪ সালে গুরুত্বপূর্ণ ভূমিকা পালন করেন।

বুখারী ১৯৬২ সালে কাসিম বাঘ মুলতানে হযরত আমির-ই-মুয়াবিয়ার মৃত্যুর দিন একটি সম্মেলন করেন। একাধিকবার, সরকারবিরোধী ধর্মীয় এবং রাজনৈতিক বক্তৃতার কারণে বুখারীকে গ্রেপ্তার করা হয়েছিল। তিনি লাহোর ও মুলতান থেকে প্রকাশিত মাসিক সংবাদ কর্পোরেশন, *আল-আহরার*  সম্পাদকও ছিলেন। বুখারী কবিও ছিলেন। তাঁর পিএইচডি থিসিস ইরানের ফারসি গ্রন্থ *কান পারসী*তে লেখা হয়েছে ।

## মৃত্যু
বুখারী ১৯৯৫ সালের ২৪ অক্টোবর মুলতানে মৃত্যুবরণ করেন। তাকে তাঁর বাবার (সৈয়দ আতা উল্লাহ শাহ বুখারী) কবরের কাছে মুলতানে দাফন করা হয়।
## আরও দেখুন
* দেওবন্দি ব্যক্তিত্বের তালিকা

## তথ্যসূত্র

বিষয়শ্রেণী:১৯৯৫-এ মৃত্যু
বিষয়শ্রেণী:ফার্সি ভাষার কবি
বিষয়শ্রেণী:দেওবন্দি ব্যক্তি
বিষয়শ্রেণী:পাকিস্তানি সুন্নি মুসলিম
বিষয়শ্রেণী:ভারতীয় মুসলিম
বিষয়শ্রেণী:মজলিসে আহরারে ইসলামের সভাপতি
বিষয়শ্রেণী:মজলিসে আহরারে ইসলামের মহাসচিব
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:মুলতানের ব্যক্তি
শাগুন আজমানি

**গরিমা আজমানি** (জন্ম: ৮ ডিসেম্বর ১৯৯১), যিনি বর্তমানে **শাগুন আজমানি** নামে পরিচিত, তিনি একজন ভারতীয় টেলিভিশন অভিনেত্রী এবং মডেল। তিনি সাহারা ওয়ানের ধারাবাহিক *জারা*-তে শিরীন চরিত্রে অভিনয়ের মাধ্যমে টেলিভিশনে আত্মপ্রকাশ করেছিলেন। তিনি জনপ্রিয় ধারাবাহিক *জামাই রাজা*-তে শবনম চরিত্রে নেতিবাচক ভূমিকায় অভিনয়ের জন্য অধিক পরিচিত।

## টেলিভিশন

## তথ্যসূত্র

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:ভারতীয় মডেল
বিষয়শ্রেণী:ভারতীয় নারী মডেল
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
ওপেনটেক্সট

থাম্ব|upright=1.5|ওপেনটেক্সট লোগো
**ওপেনটেক্সট কর্পোরেশন** একটি কানাডীয় ব্যবসা প্রতিষ্ঠান, যা এন্টারপ্রাইজ তথ্য ব্যবস্থাপনা (EIM) সংক্রান্ত সফটওয়্যার নির্মাণ ও বিক্রয় করে থাকে। প্রতিষ্ঠানটির প্রধান কার্যালয় কানাডার অন্টারিও প্রদেশের ওয়াটারলু নগরীতে অবস্থিত। ২০১৪ সালের হিসাবে এটি কানাডার বৃহত্তম সফটওয়্যার নির্মাতা প্রতিষ্ঠান ছিল এবং ২০১৬ সালে মিডিয়াকর্প কানাডা ইনকর্পোরেটেড দ্বারা কৃত এক হিসাবে কানাডার ১০০ শীর্ষ নিয়োগকর্তার মধ্যে একটি হিসেবে স্বীকৃত হয়।

ওপেনটেক্সট বিশ্বব্যাপী ১২,০০০ জন ব্যক্তিকে চাকুরিতে নিয়োগ দান করে। এবং এটি একটি উন্মুক্ত ব্যবসা প্রতিষ্ঠান; নাসডাক (OTEX) এবং টরন্টো স্টক এক্সচেঞ্জ (OTEX) শেয়ার বাজারে এটি তালিকাভুক্ত।

## ইতিহাস
ইউনিভার্সিটি অব ওয়াটারলু-র অধ্যাপক ফ্রাঙ্ক টোম্পা, টিমোথি ব্রেই এবং গ্যাস্টন গননেট ১৯৯১ সালে ওপেনটেক্সট প্রতিষ্ঠিত করেন। এটা থেকে বের হয়েছে OpenText Systems Inc., যা ১৯৮৯ সালে প্রতিষ্ঠিত। 
## তথ্যসূত্র

বিষয়শ্রেণী:ইন্টারনেট অনুসন্ধান ইঞ্জিন
বিষয়শ্রেণী:বিষয়বস্তু ব্যবস্থাপনা সিস্টেম
বিষয়শ্রেণী:ন্যাসড্যাকে তালিকাভুক্ত কোম্পানি
বিষয়শ্রেণী:কানাডীয় মার্কা
গাড়ী রক্ষী

থাম্ব|একজন গাড়ী রক্ষক, যিনি দক্ষিণ আফ্রিকাতে কাজ করেন।
এ্কজন **গাড়ী রক্ষী** একজন অনানুষ্ঠানিকভাবে নিযুক্ত ব্যক্তি যারা গাড়ী পার্কিং স্পট সন্ধান এবং তাদের মালিকদের ফিরে না আসা পর্যন্ত এই গাড়িগুলির সুরক্ষা নিশ্চিত করার দায়িত্বে নিয়োজিত থাকেন। এই স্ব-কর্মযুক্ত ব্যক্তিরা প্রায়শই নামমাত্র অর্থ নেন। এগুলিকে পার্কিং অ্যাসিস্ট্যান্টস, পার্কিং অ্যাটেন্ডেন্ট বা গাড়ি ভ্যালিট বলা যেতে পারে।

## পটভূমি
গাড়ী রক্ষার কাজ যে কোনও ক্ষেত্রে ঘটতে পারে। যেখানে আনুষ্ঠানিক কর্মসংস্থানের অভাব জন্ম দেয় একটি অনানুষ্ঠানিক অর্থনীতির । এই কাজগুলো দক্ষিণ আফ্রিকার শহরগুলিতে সবচেয়ে বেশি দেখা যায়, তবে এটি [দক্ষিণ আফ্রিকা] জুড়ে সাধারণ বিষয়। গাড়ী রক্ষীরা অপরাধী সনাক্তকরণের সম্ভাবনা বৃদ্ধি করে অপরাধ প্রতিরোধ করে । তারা সম্ভাব্য অপরাধীদের বাধা প্রদান এবং সম্ভাব্য অপরাধীদের অন্যত্র সরিয়ে নেওয়ার জন্য তাদের প্ররোচিত করে। 

## দক্ষিণ আফ্রিকা

### পটভূমি
দক্ষিণ আফ্রিকা্তে বেকারত্বের হার এবং অপরাধের হার  বেশি। হিংসাত্মক এবং অহিংস উভয়ই রয়েছে - বিশেষত মোটর চুরি। দক্ষিণ আফ্রিকার আনুষ্ঠানিক বেকারত্ব প্রায় ২৫% এবং দক্ষিণ আফ্রিকাতে অভিবাসীদের সংখ্যা আনুষ্ঠানিক খাতের কাজের সুযোগের পরিমাণকে ছাড়িয়ে যাওয়ার কারণে এই কাজ বৃদ্ধি পাবে বলে আশা করা হচ্ছে। আনুষ্ঠানিক কর্মসংস্থান খুঁজে পেতে অক্ষম ব্যক্তিরা আয়ের বিকল্প উৎস হিসাবে গাড়ী রক্ষীতে পরিণত হয়। প্রতিদিনের সংবাদমাধ্যমে মাঝে মাঝে নিবন্ধ বাদে দক্ষিণ আফ্রিকার গাড়ি রক্ষী শিল্প নিয়ে খুব কম গবেষণা করা হয়েছে, এমনকি অন্যান্য দেশেও এর চেয়ে কম গবেষণা হয়েছে। 

## তথ্যসূত্র

বিষয়শ্রেণী:অনানুষ্ঠানিক পেশা
বিষয়শ্রেণী:পরিবহন সংক্রান্ত পেশা
বিষয়শ্রেণী:নিরাপত্তা রক্ষী
বিষয়শ্রেণী:পরিবহন পেশা
নারী সমকামী সাহিত্য

**নারী সমকামী সাহিত্য** হচ্ছে সাহিত্যের নারী সমকামী শাখা। সভ্যতার ঊষালগ্ন থেকেই নারীদের মধ্যে সমপ্রেম চলে বলে কথিত রয়েছে এবং নারী সমকামী সাহিত্য সেই খ্রিষ্টপূর্ব সময়কাল থেকেই চলে আসছে বলে রটিত। যদিও মধ্যযুগে ইউরোপে অনেক নারী সমকামী সাহিত্যিক শাস্তির আওতায় পড়ে গিয়েছিলেন এবং তাদের বই পুড়িয়ে ফেলা হয়েছে। ১৭৯১ সালে ফ্রান্স সমকামিতা বৈধ করে দেয় যেটা ছিলো পশ্চিম ইউরোপের ইতিহাসে পুরোপুরি বিরল দৃষ্টান্ত। যদিও উনিশ শতকে যখন ফ্রান্স পুরোপুরি উদার ছিলো সমকামিতার ক্ষেত্রে তখন ব্রিটিশ রানী ভিক্টোরিয়া তার দেশ ব্রিটেনে সমকামিতা অবৈধ করে রেখেছিলেন কিন্তু নারী-সমকামীদেরকে কোনো ধরনের শাস্তির আওতায় আনা হতোনা তখন কারণ ফরাসী নারী সমকামী কবিতা, গল্প, উপন্যাস, প্রবন্ধ - এগুলো ইংরেজি ভাষায় অনূদিত হয়ে ব্রিটেনে প্রকাশিত হচ্ছিলো। নারী সমকামিতা সাহিত্য - এই খাতের মূল ধারা শুরু বিংশ শতাব্দীতে প্রথম বিশ্বযুদ্ধের আগেই, আর প্রথম বিশ্বযুদ্ধ শেষ হবার তুমুল হারে নারী সমকামী সাহিত্যিক লেখা পশ্চিম ইউরোপ জুড়ে বিক্রি হতে থাকে আর মার্কিন দেশে নারী সমকামী বই চালু হয় দ্বিতীয় বিশ্বযুদ্ধের পরে। নারীদের সমকামী সাহিত্য সমকামী নারীবাদের একটি অন্যতম মূল আলোচনার বিষয়।
## চিত্রশালা


File:Godward-In the Days of Sappho-1904.jpg|স্যাফো, বিশ্বের প্রথম নারী সমকামী কবি (ধারণা করা হয়)
File:Natalie Barney in Fur Cape.jpg|বিংশ শতাব্দীর শুরুর দিকের ফরাসী একজন নারী সাহিত্যিক, নাম হচ্ছে নাতালি বার্নি
|দ্বিতীয় বিশ্বযুদ্ধের পর ১৯৫২ সালে প্রকাশিত মার্কিন উপন্যাস 'দ্য প্রাইস অব সল্ট'
File:Cover of Spring Fire - Vin Packer Marijane Meaker 1952.jpg|পঞ্চাশ এবং ষাটের দশকের জনপ্রিয় মার্কিন লেসবিয়ান সাময়িকী 'স্প্রিং ফায়ার' - এখানে অনেক গল্প সন্নিবেশিত হত
File:JudyBlume2009(cropped).jpg|জুডি ব্লুম, ষাট এবং সত্তরের দশকের জনপ্রিয় সমকামী গল্পকার



## আরো দেখুন
*পুরুষ সমকামী সাহিত্য
## তথ্যসূত্র

বিষয়শ্রেণী:এলজিবিটিকিউ ইতিহাস
বিষয়শ্রেণী:সমকামিতা
বিষয়শ্রেণী:সাহিত্য
বিষয়শ্রেণী:ইংরেজি সাহিত্য
বিষয়শ্রেণী:ফরাসি সাহিত্য
বিষয়শ্রেণী:সমকামী সাহিত্য
বিষয়শ্রেণী:নারী সমকামী সাহিত্য
বিষয়শ্রেণী:সাহিত্যের ইতিহাস
খোরশেদ আলম সুজন

**খোরশেদ আলম সুজন** বাংলাদেশ আওয়ামী লীগের একজন রাজনীতিবিদ এবং সাবেক চট্টগ্রাম সিটি কর্পোরেশনের প্রশাসক। তিনি চট্টগ্রাম মহানগর আওয়ামী লীগের বর্তমান সহ-সভাপতি।

## রাজনৈতিক জীবন
খোরশেদ আলম সুজন বাংলাদেশ ছাত্রলীগের মাধ্যমে রাজনীতিতে যোগদান করেন। তিনি ছাত্রজীবনে হাজী মুহাম্মদ মহসীন কলেজে ছাত্রলীগের সাধারণ সম্পাদক, চট্টগ্রাম বিশ্ববিদ্যালয় ছাত্রলীগের সাধারণ সম্পাদক ও পরে সভাপতির দায়িত্ব পালন করেন। ১৯৮৬ সালে ঢাকা বিশ্ববিদ্যালয়ে পড়াকালে কেন্দ্রীয় ছাত্রলীগের সভাপতি নির্বাচিত হন। পরবর্তীতে তিনি আওয়ামী লীগে যোগদান করেন। দীর্ঘ বছর ধরে দলের একজন ত্যাগী নেতা হিসেবে কাজ করে যাচ্ছেন। বর্তমানে চট্টগ্রাম মহানগর আওয়ামী লীগ এর সহ সভাপতি হিসেবে দ্বায়িত্ব পালন করছেন। দল থেকে বহুবার নমিনেশন নিলেও নমিনেশন পাননি। ৫ আগস্ট ২০২০ সালে তিনি চট্টগ্রাম সিটি কর্পোরেশনের প্রশাসক হিসেবে নিযুক্ত হন। তিনি ০১ ফেব্রুয়ারি ২০২১ পর্যন্ত ১৮০ দিন  দায়িত্ব পালন শেষে প্রশাসকের পদ হতে অব্যাহতি নেন। দায়িত্বরত অবস্থায় তিনি সাড়া জাগানো উন্নয়নমূলক কাজ করে নগরবাসীর মন জয় করে নেন।  প্রশাসকের দ্বায়িত্ব ছাড়ার পর সুজনের বিরুদ্ধে দুর্নীতি ১৩ টি অভিযোগ তদন্তে একটি তদন্ত কমিটি গঠিত হয়।

## তথ্যসূত্র

বিষয়শ্রেণী:চট্টগ্রাম সিটি কর্পোরেশন
বিষয়শ্রেণী:সরকারি হাজী মুহাম্মদ মহসিন কলেজ, চট্টগ্রামের প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
কেন ফানস্টন

**কেনেথ জেমস ফানস্টন** (; জন্ম: ৩ ডিসেম্বর, ১৯২৫ - মৃত্যু: ১৫ এপ্রিল, ২০০৫) ট্রান্সভালের প্রিটোরিয়া এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও প্রশাসক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০-এর দশকে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্থ ইস্টার্ন ট্রান্সভাল, অরেঞ্জ ফ্রি স্টেট ও ট্রান্সভাল দলের প্রতিনিধিত্ব করেন। দলে মূলতঃ ডানহাতি ব্যাটসম্যান হিসেবে খেলতেন **কেন ফানস্টন**।

## প্রথম-শ্রেণীর ক্রিকেট
১৯৪৬-৪৭ মৌসুম থেকে ১৯৬১-৬২ মৌসুম পর্যন্ত কেন ফানস্টনের প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনের অধিকাংশ সময়ই ঘরোয়া ক্রিকেটের খেলাগুলো ট্রান্সভালের পক্ষে খেলেন।

আক্রমণধর্মী মাঝারিসারির ব্যাটসম্যান হিসেবে নিজেকে উপস্থাপনায় সচেষ্ট ছিলেন কেন ফানস্টন। খেলার শুরুতে তিনি বেশ ভালোমানের খেলা উপহার দিলেও সর্বাগ্রে তিনি আউট হয়ে যেতেন।

## আন্তর্জাতিক ক্রিকেট
সমগ্র খেলোয়াড়ী জীবনে উনিশটি টেস্টে অংশগ্রহণ করেছেন কেন ফানস্টন। ৫ ডিসেম্বর, ১৯৫২ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৮ ফেব্রুয়ারি, ১৯৫৮ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৯৫০-এর দশকে সবমিলিয়ে ১৮ টেস্টে অংশ নেন। তবে, কোন টেস্ট সেঞ্চুরির সন্ধান পাননি তিনি। তাসত্ত্বেও দলের অমূল্য সম্পদ হিসেবে বিবেচিত হতেন। ১৯৫২-৫৩ মৌসুমে অস্ট্রেলিয়া গমন করেন। অ্যাডিলেড টেস্টে ৯২ রানের ইনিংস খেলেন। ১৯৫৫ সালে ইংল্যান্ড গমনার্থে তাকে দলে রাখা হয়নি।

১৯৫৭-৫৮ মৌসুমে অস্ট্রেলিয়া দল দক্ষিণ আফ্রিকা সফরে আসে। ওয়ান্ডারার্স টেস্টে তিনি তার সেরা খেলা উপহার দেন। ৭০ ও অপরাজিত ৬৪ রানের ইনিংস খেললেও তার দল শোচনীয় পরাজয়ের মুখোমুখি হয়। জ্যাকি ম্যাকগ্লিউ’র সাথে অত্যন্ত সাহসিকতাপূর্ণ খেলা উপহার দিয়েছিলেন।

## ব্যক্তিগত জীবন
ক্রিকেট খেলার পাশাপাশি ফুটবল ও হকি খেলায় দক্ষ ছিলেন তিনি। ব্যক্তিগত জীবনে বিবাহিত ছিলেন কেন ফানস্টন। তার সন্তান গ্রাহাম ফানস্টন ১৯৭০-এর দশকে দক্ষিণ আফ্রিকায় প্রথম-শ্রেণীর ক্রিকেটে অংশ নিয়েছেন ও গ্রিকুয়াল্যান্ড ওয়েস্টে প্রধান চালিকাশক্তিতে পরিণত হয়েছিলেন। ১৫ এপ্রিল, ২০০৫ তারিখে ৭৯ বছর বয়সে কেপ টাউন এলাকায় কেন ফানস্টনের দেহাবসান ঘটে।

## তথ্যসূত্র

## আরও দেখুন
* রাসেল এনডিন
* ডাল্টন কনিংহাম
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

## বহিঃসংযোগ
* 
* 

বিষয়শ্রেণী:১৯২৫-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:নর্দার্নসের ক্রিকেটার
বিষয়শ্রেণী:ফ্রি স্টেটের ক্রিকেটার
মাণ্ড্য জেলা

**মাণ্ড্য জেলা** হলো দক্ষিণ ভারতে অবস্থিত কর্ণাটক রাজ্যের দক্ষিণ দিকে অবস্থিত একটি জেলা৷ এটি কর্ণাটকের চারটি প্রশাসনিক বিভাগের মহীশূর বিভাগের অন্তর্গত৷ জেলাটির সদর মান্ড্য শহরে অবস্থিত৷ ১৯৩৯ খ্রিস্টাব্দে পূর্বতন বৃহত্তর মহীশূর জেলা থেকে এই জেলাটি পৃথক করা হয়৷ জেলাটির উত্তর দিকে রয়েছে তুমকুর জেলা, পূর্ব দিকে রয়েছে রামনগর জেলা, দক্ষিণ-পূর্ব দিকে রয়েছে চামরাজনগর জেলা, দক্ষিণ-পশ্চিম দিকে রয়েছে মহীশূর জেলা এবং উত্তর-পশ্চিম দিকে রয়েছে হাসান জেলা৷  জেলাটির ১৬.০৩ শতাংশ শহরবাসী৷ 

## ভূগোল
মাণ্ড্য জেলাটি ১২°১৩' উত্তর অক্ষাংশ থেকে ১৩°০৪' উত্তর অক্ষাংশ এবং ৭৬°১৯' পূর্ব দ্রাঘিমাংশ থেকে ৭৭°২০' পূর্ব দ্রাঘিমাংশ অবধি বিস্তৃত৷  জেলাটি কোনো সমুদ্রোপকুলীয় সীমান্ত বা অন্যকোনো রাজ্যের সঙ্গে সীমান্ত নেই৷ জেলাটি সর্বমোট ক্ষেত্রফল ৷ জেলাটির প্রশাসনিক কেন্দ্র ও সদরদপ্তরটি মান্ড্য শহরে অবস্থিত৷

### নদী
মাণ্ড্য জেলার সর্বমোট পাঁচটি মুলধারা নদী রয়েছে, সেগুলি হলো: কাবেরী নদী এবং নদীটির আরো চারটি প্রধান উপনদী তথা হেমবতী নদী, শিমশা নদী, লোকপাবনী নদী ও বীরবৈষ্ণবী নদী৷ 

## প্রশাসনিক বিভাগসমূহ
মাণ্ড্য জেলাতে সর্বমোট সাতটি তালুক বা তহশিল রয়েছে এবং এগুলি আবার দুটি মহকুমায় বিভক্ত৷ মাণ্ড্য মহকুমাতে রয়েছে তিনটি তালুক, সেগুলি হলো: মাণ্ড্য তালুক, মাদ্দুর তালুক এবং মালাবল্লী তালুক৷ আবার পাণ্ডবপুরা মহকুমাতে রয়েছে চারটি তালুক, সেগুলি হলো: পাণ্ডবপুরা তালুক, শ্রীরঙ্গপত্তন তালুক, নাগমঙ্গল তালুক এবং কৃষ্ণরাজপেট তালুক৷ 

## অর্থনীতি
মাণ্ড্য জেলাটি কাবেরী নদী এবং তার একাধিক উপনদী বিধৌত সমতল উপত্যকা ও সামান্য উচ্চভূমিতে অবস্থিত৷ একারণে জেলাটিতে কৃষিকাজ ও কৃষিজাত শিল্পের প্রভূত প্রসার ঘটেছে৷ জেলাটির মোট অর্থনীতির সিংহভাগ অংশই পরোক্ষ ও প্রত্যক্ষভাবে কৃষিভিত্তিক৷ এখানে উৎপাদিত ফসলগুলির মধ্যে চাল/ধান, বরবটি, আখ, জোয়ার, ভুট্টা, কার্পাস, কলা, রাগি, নারিকেল, বিভিন্ন প্রকার দানাশস্য এবং রকমারি শাক সবজি উল্লেখ্য৷ 

## পরিবহন

মাণ্ড্য জেলাতে পর্যাপ্ত পরিমাণে সড়ক পরিবহন ব্যবস্থা রয়েছে। ২৭৫ নং জাতীয় সড়ক, ৯৪৮ নং জাতীয় সড়ক এই জেলার উপর দিয়ে দীর্ঘায়িত। জেলাটির মধ্যে ভারতীয় জাতীয় সড়কের ৭৩ কিলোমিটার রয়েছে। রাজ্য সড়ক রয়েছে ৪৬৭ মিটার এবং বৃহত্তর জেলা সড়ক রয়েছে ২৯৬৮ কিলোমিটার। 

সমগ্র মাণ্ড্য জেলাটি ভারতীয় রেলওয়ের দক্ষিণ পশ্চিম রেলওয়ের শাখায় অবস্থিত। জেলাটিতে অবস্থিত রেলওয়ে স্টেশন গুলি হল,
* মাণ্ড্য রেলওয়ে স্টেশন 
* মাদ্দুর রেলওয়ে স্টেশন
* পাণ্ডবপুরা রেলওয়ে স্টেশন
* শ্রীরঙ্গপত্তন রেলওয়ে স্টেশন
* বি.জি. নগর রেলওয়ে স্টেশন 

## জনতত্ত্ব
২০১১ খ্রিস্টাব্দে ভারতের জনগণনা অনুসারে মাণ্ড্য জেলা মোট জনসংখ্যা ১৮,০৫,৭৬৯ জন, যা গাম্বিয়া রাষ্ট্রের  বা আমেরিকা যুক্তরাষ্ট্রের নেব্রাস্কা রাজ্যের জনসংখ্যার সমতুল্য৷ ২০১১ খ্রিস্টাব্দে ভারতের মোট ৬৪০ টি জেলার মধ্যে জনসংখ্যার বিচারে এই জেলাটি ২৬৩তম স্থান দখল করেছে৷  জেলাটির জনঘনত্ব ৷ ২০০১ থেকে ২০১১ খ্রিস্টাব্দে জনসংখ্যা বৃদ্ধির হার ছিলো ২.৫৫ শতাংশ৷	এখিনে প্রতি হাজার পুরুষে নারী সংখ্যা ৯৮৯ জন৷  জেলাটিতে মোট সাক্ষরতার হার ৭০.৪০ শতাংশ, যেখানে পুরুষ সাক্ষরতার হার ৭৮.২৭ শতাংশ এবং স্ত্রী সাক্ষরতার হার ৬২.৫৪ শতাংশ৷ 

## তথ্যসূত্র

বিষয়শ্রেণী:কর্ণাটকের জেলা
বিষয়শ্রেণী:মাণ্ড্য জেলা
বিষয়শ্রেণী:১৯৩৯-এ ভারতে প্রতিষ্ঠিত
ডাউনটাউন সিনসিনাটি

**ডাউনটাউন সিনসিনাটি** হল ওহাইও রাজ্যের সিনসিনাটি শহরের কেন্দ্রীয় ব্যবসায় জেলা, পাশাপাশি ওহাইও নদী ও উঁচু ভূমি অঞ্চলগুলির মধ্যবর্তী শহরতলির বেশ কয়েকটি নগর এলাকা অন্তর্ভুক্ত রয়েছে। এই নগর এলাকাগুলির মধ্যে ওভার-দ্য রাইন, পেন্ডলটন, কুইন্সগেট এবং ওয়েস্ট এন্ড অন্তর্ভুক্ত রয়েছে।

## ভূগোল
ডাউনটাউন সিনসিনাটিকে খাড়া পাহাড় দ্বারা ঘেরা ওহাইও নদীর তীরবর্তী একটি অববাহিকায় স্থাপন করা হয়। ডাউনটাউন সিনসিনাটির রাস্তাগুলি একটি গ্রিডে সাজানো। ভাইন স্ট্রিট দ্বারা রাস্তাগুলি পূর্ব এবং পশ্চিমের মধ্যে বিভক্ত। ডাউনটাউন সিনসিনাটি থেকে ওহাইও নদীর ওপারে উত্তর কেন্টাকি-র কোভিংটন এবং নিউপোর্টকে সংযুক্ত করে সেতুগুলি।

প্রায়শই সিনসিনাটির প্রাণকেন্দ্র হিসাবে বিবেচিত হয়, ফাউন্টেন স্কয়ারটি কেন্দ্রীয় ব্যবসায় জেলার কেন্দ্রস্থলে অবস্থিত। ১৮৭১ নিবেদিত টাইলার ডেভিডসন ফাউন্টেন প্রায়শই ব্যস্ত সিটি স্কয়ারে বিশেষভাবে দাঁড়িয়ে আছে। ডাউনটাউনে অবস্থিত অন্যান্য শহরের উদ্যানগুলি হলেন লিটল পার্ক এবং পাইট পার্ক। আরোনফ সেন্টারের চারপাশে ছড়িয়ে পড়া ব্যাকস্টেজ জেলাতে নৈশপ্রমোদ এবং ডাইনিং বিকল্প রয়েছে।

## দৃশ্য
ডাউনটাউন সিনসিনাটি তার ঐতিহাসিক স্থাপত্যের বিশাল সংগ্রহ দ্বারা চিহ্নিত এবং এটি ওহাইওয়ের সিনসিনাটি শহরের নথিভুক্ত ঐতিহাসিক স্থানগুলির জাতীয় নিবন্ধের তালিকাভুক্ত কয়েকটি ঐতিহাসিক জেলা এবং কয়েক ডজন ভবন রয়েছে।

ডাউনটাউন অবস্থিত জাদুঘরগুলি হল গগনচুম্বী কনটেম্পোরারি আর্টস সেন্টার, ন্যাশনাল আন্ডারগ্রাউন্ড রেলরোড ফ্রিডম সেন্টার এবং টাফ্ট মিউজিয়াম অফ আর্ট।
## অর্থনীতি
ডাউনটাউন দীর্ঘকাল ধরে সিনসিনাটির অর্থনৈতিক কেন্দ্র ছিল। উনিশ শতকের মাঝামাঝি সময়ে, শহরের ২৪ টি তীরের ১৬ টি থার্ড স্ট্রিটে ব্যস্ত পাবলিক ল্যান্ডিং, সিনসিনাটি|পাবলিক ল্যান্ডিং]] নদী বন্দরের কাছে অবস্থিত। ঊনবিংশ শতাব্দীর শেষের দিকে, ব্যবসায়ের ক্রিয়াকলাপের কেন্দ্রটি ফোর্থ স্ট্রিটে চলে যায়, যেখানে এটি আজও রয়েছে।

## স্থানীয় সরকার
ঐতিহাসিক সিনসিনাটি সিটি হলটি ডাউনটাউনে প্লাম স্ট্রিটে অবস্থিত। হ্যামিল্টন কাউন্টি কোর্টহাউজ একটি স্কাইব্রিজের মাধ্যমে হ্যামিল্টন কাউন্টি জাস্টিস সেন্টারের সাথে সংযুক্ত।

## তথ্যসূত্র

## বহিঃসংযোগ
*ডাউনটাউন অধিবাসীদের কাউন্সিল

বিষয়শ্রেণী:মার্কিন যুক্তরাষ্ট্রের কেন্দ্রীয় বাণিজ্যিক এলাকা
বিষয়শ্রেণী:নগরকেন্দ্র
ফিফটি শেডস (চলচ্চিত্র ধারাবাহিক)

***ফিফটি শেডস*** (ইংরেজি: *Fifty Shades*) হল ইংরেজ লেখিকা ই. এল. জেমস রচিত ''ফিফটি শেডস'' উপন্যাস ত্রয়ী অবলম্বনে নির্মিত তিনটি কামোদ্দীপক রোম্যান্টিক ড্রামা চলচ্চিত্র সংবলিত একটি মার্কিন চলচ্চিত্র ধারাবাহিক। ছবিটির পরিবেশক ছিল ইউনিভার্সাল স্টুডিও এবং অ্যানাস্টেসিয়া স্টিল ও ক্রিস্টিয়ান গ্রে-র চরিত্রে অভিনয় করেছিলেন যথাক্রমে ডাকোটা জনসন ও জেমি ডোরনান। স্যাম টেইলর-জনসন প্রথম ছবিটি পরিচালনা করেন। দ্বিতীয় ও তৃতীয় ছবি দু’টির পরিচালক ছিলেন জেমস ফলি।

প্রথম ছবি *[[ফিফটি শেডস অফ গ্রে (চলচ্চিত্র)|ফিফটি শেডস অফ গ্রে]]* মুক্তি পেয়েছিল ২০১৫ সালের ১৩ ফেব্রুয়ারি; দ্বিতীয় ছবি *[[ফিফটি শেডস ডার্কার (চলচ্চিত্র)|ফিফটি শেডস ডার্কার]]* মুক্তি পায় ২০১৭ সালের ১০ ফেব্রুয়ারি এবং তৃতীয় ছবি *[[ফিফটি শেডস ফ্রিড (চলচ্চিত্র)|ফিফটি শেডস ফ্রিড]]* মুক্তিলাভ করে ২০১৮ সালের ৯ ফেব্রুয়ারি। বিশ্বব্যাপী ছবিটির আয় ছিল ১.৩২ বিলিয়নেরও বেশি মার্কিন ডলার এবং তার ফলে এটি সর্বকালের সপ্তম সর্বাধিক উপার্জনকারী আর-রেটিংযুক্ত ফ্র্যাঞ্চাইজে পরিণত হয়।

## পাদটীকা

## তথ্যসূত্র

## বহিঃসংযোগ

* ফিফটি শেডস 

বিষয়শ্রেণী:মার্কিন কামোদ্দীপক রোম্যান্স চলচ্চিত্র
বিষয়শ্রেণী:মার্কিন চলচ্চিত্র ধারাবাহিক
বিষয়শ্রেণী:চলচ্চিত্রে বিডিএসএম
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:কামোদ্দীপক ড্রামা চলচ্চিত্র
ফিফটি শেডস (চলচ্চিত্র ধারাবাহিক)
বিষয়শ্রেণী:ব্রিটিশ উপন্যাস অবলম্বনে চলচ্চিত্র
বিষয়শ্রেণী:সিয়াটলের প্রেক্ষাপটে চলচ্চিত্র
বিষয়শ্রেণী:ফোকাস ফিচার্স চলচ্চিত্র
বিষয়শ্রেণী:ইউনিভার্সাল পিকচার্স চলচ্চিত্র
বিষয়শ্রেণী:ইউনিভার্সাল পিকচার্স ফ্র্যাঞ্চাইজ
বিষয়শ্রেণী:টুইলাইট ধারাবাহিকের ভিত্তিতে সৃষ্টিকর্ম
পাবমেড সেন্ট্রাল

থাম্ব|পাবমেড সেন্ট্রালের একটি পরিসংখ্যান

**পাবমেড সেন্ট্রাল** **(PMC)** একটি মুক্ত ডিজিটাল সংগ্রহস্থল, যেখানে 'চিকিৎসা জীববিজ্ঞান' এবং জীবন বিজ্ঞান জার্নালসমূহে প্রকাশিত হয়েছে এমন উন্মুক্ত প্রবেশাধিকার যুক্ত পাণ্ডিত্যপূর্ণ নিবন্ধসমূহ আর্কাইভ করা হয়। ন্যাশনাল সেন্টার ফর বায়োটেকনোলজি ইনফরমেশন (এনসিবিআই) দ্বারা বিকশিত একটি বৃহৎ  গবেষণা ডাটাবেজ হিসেবে, পাবমেড সেন্ট্রাল  একটি নথিপত্র সংগ্রহস্থলের (ডকুমেন্ট রিপোজিটরির) থেকেও বেশিকিছু। পিএমসির কাছে যেগুলো জমা হয় সেগুলোকে বর্ধিত মেটাডেটা, মেডিকেল তত্ত্ববিদ্যা (Medical ontology) এবং অনন্যরূপে শনাক্তকরণের জন্য সূচকযুক্ত ও ফরম্যাট করা হয়, যা প্রতিটি নিবন্ধের জন্য এক্সএমএল কাঠামোগত ডাটা সমৃদ্ধ করে।  পিএমসির মধ্যে থাকা সামগ্রীগুলোর সাথে অন্যান্য এনসিবিআই ডাটাবেজের সংযোগ স্থাপন করা যেতে পারে; *এন্ট্রেজ* (Entrez) অনুসন্ধান ও সংগ্রহ পদ্ধতির মাধ্যমে  খুব সহজে এই সামগ্রীগুলোতে প্রবেশ করা যেতে পারে; যার ফলে সাধারণ জনগণ পিএমসির বায়োমেডিকেল জ্ঞানের ভিত্তিতে অত্যন্ত দক্ষতার সহিত আবিষ্কার এবং অধ্যয়ন করতে পারে।

পাবমেড সেন্ট্রাল এবং পাবমেড দুটি স্বতন্ত্র ক্ষেত্র।  পাবমেড সেন্ট্রাল পূর্ণ নিবন্ধগুলোর একটি মুক্ত ডিজিটাল সংরক্ষণাগার। যেকোন ব্যক্তি যেকোন জায়গা থেকে ওয়েব ব্রাউজারের মাধ্যমে পিএমসি-তে প্রবেশ (পুনর্ব্যবহারের বিভিন্ন বিধান সহ) করতে পারেন। অপরদিকে, যদিও পাবমেড বায়োমেডিকেল উদ্ধৃতি ও বিমূর্তের একটি অনুসন্ধানযোগ্য ডাটাবেজ, পূর্ণ-পাঠ্য নিবন্ধটি অন্য কোথাও (মুদ্রণ বা অনলাইন সংস্করণ, বিনামূল্যে বা পরিশোধকৃত গ্রাহক পরিষেবার অন্তরালে) থাকে।

## পিএমসিআইডি
পিএমসিআইডি (পাবমেড সেন্ট্রাল আইডেন্টিফায়ার), যা পিএমসি রেফারেন্স নম্বর হিসেবেও পরিচিত, হল পাবমেড সেন্ট্রাল ডাটাবেজের জন্য একটি গ্রন্থপঞ্জি শনাক্তকারী, অনেকটা পিএমআইডি যেমন পাবমেড ডাটাবেজের জন্য একটি গ্রন্থপঞ্জি শনাক্তকারী। তবে যাইহোক, দুটি শনাক্তকারী সম্পূর্ণ আলাদা। এটিতে প্রথমে লেখা থাকে "পিএমসি", এর পরে সাতটি সংখ্যার একটি ধারা (String) থাকে । ফর্ম্যাটটি হল:

* পিএমসিআইডিঃ পিএমসি১৮৫২২২২১;  (মূল ইংরেজিতে-  PMCID: PMC1852221)

জাতীয় স্বাস্থ্য ইনস্টিউট (National Institutes of Health বা NIH ) পুরস্কারের জন্য আবেদনকারী লেখকদের আবেদনপত্রে পিএমসিআইডি উল্লেখ করা একটি আবশ্যিক শর্ত।

## বহিঃসংযোগ
*  
* National Institutes of Health Submission System (NIHMS) 
* NIH Public Access Policy

## তথ্যসূত্র

বিষয়শ্রেণী:গ্রন্থপঞ্জি ডেটাবেজ ও নির্ঘণ্ট
বিষয়শ্রেণী:উন্মুক্ত প্রবেশাধিকার সংরক্ষণাগার
মেসিয়ার বস্তু

**মেসিয়ার বস্তু** হলো ১১০টি জ্যোতির্বিজ্ঞানীয় বস্তুর একটি সেট যা ফরাসি জ্যোতির্বিজ্ঞানী চার্লস মেসিয়ার তাঁর *ক্যাটালগ ডেস ন্যবুলিউস এবং ডেস আমাস ডি'টাইলস*  ( "*নেবুলি* এবং স্টার ক্লাস্টারস ক্যাটালগ" ) এ বর্ণনা করেছেন। যেহেতু মেসিয়ার কেবল ধূমকেতু আবিষ্কার করতে আগ্রহী ছিলেন, তাই তিনি ধূমকেতু নয় এমন বস্তুর একটি তালিকা তৈরি করেছিলেন । তার সহকারী পিয়েরে মাচেইনের সহযোগিতায় তৈরি এই তালিকাটির সংকলন *মেসিয়ার ক্যাটালগ* হিসাবে পরিচিত। বস্তুসমূহের এই ক্যাটালগটি জ্যোতির্বিজ্ঞানীয় বস্তুগুলির অন্যতম বিখ্যাত তালিকা এবং অনেক মেসিয়ার বস্তু এখনও তাদের মেসিয়ার নম্বর দ্বারা উল্লেখ করা হয়।  ক্যাটালগের মধ্যে রয়েছে জ্যোতির্বিজ্ঞানীয় বস্তু ( গভীর-মহাকাশীয় বস্তু ) যা পৃথিবীর উত্তর গোলার্ধ থেকে পর্যবেক্ষণ করা যায়; অনেক মেসিয়ার বস্তু অপেশাদার জ্যোতির্বিদদের জন্য অত্যন্ত জনপ্রিয় লক্ষ্য। 

## পর্যবেক্ষণ
মেসিয়ার ক্যাটালগটিতে প্রায় পাঁচ ধরনের গভীর-মহাকাশীয় বস্তুর অসাধারণ উদাহরণ রয়েছে- নীহারিকা, গ্রহের নীহারিকা, মুক্ত স্তবক, বর্তুলাকার স্তবক এবং গ্যালাক্সি যা ইউরোপীয় অক্ষাংশ থেকে দৃশ্যমান। তদুপরি, প্রায় সমস্ত মেসিয়ার বস্তু তাদের নিজ নিজ শ্রেণিতে পৃথিবীর সবচেয়ে নিকটবর্তীগুলির মধ্যে রয়েছে, যা তাদের পেশাদার শ্রেণির যন্ত্রগুলির সাথে ভারীভাবে অধ্যয়ন করে তোলে যা আজ তাদের মধ্যে খুব ছোট এবং দর্শনীয় দর্শনীয় বিশদ সমাধান করতে পারে। প্রতিটি মেসিয়ার বস্তুর জ্যোতির্বিজ্ঞানীয় একটি সংক্ষিপ্তসার *Concise Catalog of Deep-sky Objects* এ পাওয়া যায়। 

## মেসিয়ার বস্তুসমূহ

## মেসিয়ার বস্তুগুলির তারা তালিকা
দ্রষ্টব্য: এই চার্টটি থেকে মেসিয়ার ১০২ অনুপস্থিত। 
কেন্দ্র|ফ্রেম| ডান অ্যাসেনশন এবং ডিক্লিনেশন উপস্থাপন করে একটি আয়তক্ষেত্রাকার গ্রিডে প্লাস করা মেসিয়র অবজেক্ট চিত্রিত করা স্টার চার্ট

## আরও দেখুন

* জ্যোতির্বিদ্যা সংক্রান্ত বস্তুর তালিকা 
* ক্যালওয়েল ক্যাটালগ 
* গভীর-মহাকাশীয় বস্তু 
* হার্শেল ৪০০ ক্যাটালগ 
* নিউ জেনারেল ক্যাটালগ 

## তথ্যসূত্র

## বহিঃসংযোগ

* সেডস মেসিয়ার ডেটাবেস 
* মেসিয়ার গ্যালারী  
* গভীর স্কাই ভিডিও মেসিয়র অবজেক্ট 
* নক্ষত্রমণ্ডল গাইডে মেসিয়ার অবজেক্টগুলি

বিষয়শ্রেণী:মেসিয়ার বস্তু
কে.এম. আমিনুল ইসলাম

**কে.এম. আমিনুল ইসলাম** বাংলাদেশি রাজনীতিবিদ ও বাংলাদেশ বিমান বাহিনীর কর্মকর্তা। তিনি মুন্সীগঞ্জ-৩ আসনের সংসদ সদস্য ছিলেন। এরশাদ সরকারের মন্ত্রীসভায় তিনি ধর্মমন্ত্রী ও গৃহায়ন ও গণপূর্তমন্ত্রী হিসেবে দায়িত্ব পালন করেন।

## প্রাথমিক জীবন
কে.এম. আমিনুল ইসলাম মুন্সীগঞ্জের লৌহজংএর মেদিনী মন্ডলে জন্মগ্রহণ করেন। তার পিতার নাম মৌলভী সেজাল খান। আমিনুলের স্ত্রী ফেরদেৌস-আরা-ইসলাম।

## রাজনৈতিক জীবন
কে.এম. আমিনুল ইসলাম ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে মুন্সীগঞ্জ-৩ আসন থেকে সংসদ সদস্য নির্বাচিত হন।

তিনি এরশাদ সরকারের মন্ত্রীসভায় ৯ নভেম্বর ১৯৮৫ থেকে ১৬ ফেব্রুয়ারি ১৯৮৬ সাল পর্যন্ত ধর্মমন্ত্রী ও ২৪ মার্চ ১৯৮৬ থেকে ২৫ মে ১৯৮৬ পর্যন্ত গৃহায়ন ও গণপূর্তমন্ত্রী হিসেবে দায়িত্ব পালন করেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুন্সীগঞ্জ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের ধর্মমন্ত্রী
বিষয়শ্রেণী:বাংলাদেশের গৃহায়ন ও গণপূর্তমন্ত্রী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ বিমান বাহিনীর কর্মকর্তা
বিষয়শ্রেণী:বাংলাদেশের পানিসম্পদমন্ত্রী
মোহাম্মদ জামাল হোসেন

**মোহাম্মদ জামাল হোসেন** বাংলাদেশের মুন্সীগঞ্জ জেলার রাজনীতিবিদ যিনি মুন্সীগঞ্জ-৩ আসনের সংসদ সদস্য ছিলেন। এবং মুন্সীগঞ্জ জেলা পরিষদের প্রথম চেয়ারম্যান ছিলেন। 

## প্রাথমিক জীবন
মোহাম্মদ জামাল হোসেন মুন্সীগঞ্জ জেলার হাসাইল-বানাড়ী ইউনিয়নের পাঁচোনখোলা গ্রামে জন্মগ্রহণ করেন।

## রাজনৈতিক জীবন
মোহাম্মদ জামাল হোসেন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মুন্সীগঞ্জ-৩ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুন্সীগঞ্জ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জীবিত ব্যক্তি
সাইফুর রহমান (দ্ব্যর্থতা নিরসন)

**সাইফুর রহমান** নামটি নিচের ব্যক্তিবর্গকে নির্দেশ করতে পারে:

* সাইফুর রহমান –বাংলাদেশের অর্থনীতিবিদ এবং রাজনীতিবিদ ছিলেন।
* সাইফুর রহমান (প্রকৌশলী) –বাংলাদেশী-আমেরিকান প্রকৌশলী।
* সাইফুর রহমান (ঢাকার রাজনীতিবিদ) –বাংলাদেশের রাজনীতিবিদ যিনি ঢাকা-৩ আসনের সংসদ সদস্য ছিলেন।

## স্থাপনা

* সাইফুর রহমান স্টেডিয়াম –বাংলাদেশের মৌলভীবাজারে অবস্থিত একটি বহুক্রীড়া স্টেডিয়াম।

## আরও দেখুন
* সাইফুর রহমান ভান্ডারী –বাংলাদেশের রাজনীতিবিদ যিনি বগুড়া-৬ আসনের সংসদ সদস্য ছিলেন।
* সাইফুর রহমান রানা –বাংলাদেশের রাজনীতিবিদ যিনি কুড়িগ্রাম-১ আসনের সংসদ সদস্য ছিলেন।
সাইদুর রহমান

**সাইদুর রহমান** নামটি নিচের ব্যক্তিবর্গকে নির্দেশ করতে পারে:

* সাইদুর রহমান (বীর প্রতীক) –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
* সাইদুর রহমান (বয়াতি) –বাংলাদেশী গায়ক যিনি বাউল রীতির লোক সঙ্গীত করেন।

## স্থাপনা

* সাইদুর রহমান মেমোরিয়াল উচ্চ বিদ্যালয় –বাংলাদেশের ময়মনসিংহের গফরগাঁও উপজেলার নিগুয়ারী গ্রামে অবস্থিত একটি বিদ্যালয়।

## আরও দেখুন
* সাইদুর রহমান খান – বাংলাদেশের রাজনীতিবিদ ও টাঙ্গাইল-৩ আসনের সাবেক সংসদ সদস্য।
* এম সাইদুর রহমান খান –বাংলাদেশী শিক্ষাবিদ ও কূটনীতিবিদ। তিনি রাজশাহী বিশ্ববিদ্যালয়ের সাবেক উপাচার্য।
* সাইদুর রহমান ডন –একজন বাংলাদেশী স্প্রিন্টার যিনি  বাংলাদেশ থেকে অংশ নেয়া প্রথম অলিম্পিয়ান।
সাইফুর রহমান (ঢাকার রাজনীতিবিদ)

**সাইফুর রহমান** বাংলাদেশের ঢাকা জেলার রাজনীতিবিদ যিনি ঢাকা-৩ আসনের সংসদ সদস্য ছিলেন। এবং ঢাকা জেলা পরিষদের চেয়ারম্যান হিসেবে দ্বায়িত্ব পালন করেন।

## প্রাথমিক জীবন
সাইফুর রহমান ঢাকার কেরাণীগঞ্জে জন্মগ্রহণ করেন। পরবর্তীকালে তিনি জগন্নাথ বিশ্ববিদ্যালয়ে ভিপি হিসেবে নির্বাচিত হন।

## রাজনৈতিক জীবন
সাইফুর রহমান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৩ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ঢাকা জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম
মফিজুল ইসলাম খান কামাল

**মফিজুল ইসলাম খান কামাল** বাংলাদেশের মানিকগঞ্জ জেলার রাজনীতিবিদ ও মুক্তিযোদ্ধা যিনি তৎকালীন ঢাকা-৩ আসনের সংসদ সদস্য ছিলেন।

## প্রাথমিক জীবন
মফিজুল ইসলাম খান কামাল মানিকগঞ্জ জেলা জন্মগ্রহণ করেন। তার স্ত্রী মৃত সুলতানা কামাল মুক্তিযোদ্ধা ছিলেন।

## রাজনৈতিক জীবন
মফিজুল ইসলাম খান কামাল ১৯৬৩ সালে ছাত্রলীগের বৃহত্তর ঢাকা জেলার সহসভাপতি ছিলেন। ১৯৬৮ সালে মানিকগঞ্জ মহকুমা আওয়ামী লীগের সাংগঠনিক সম্পাদক হিসেবে দায়িত্ব পালন করেন। ১৯৭১ সালের স্বাধীনতা যুদ্ধে অংশ নিয়ে মুজিব বাহিনীর তৎকালীন মানিকগঞ্জ মহকুমা কমান্ডার হিসেবে দায়িত্ব পালন করেন।

তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-৩ আসন থেকে সংসদ সদস্য নির্বাচিত হন।

১৯৭৩ সাল থেকে ১৯৭৮ সাল পর্যন্ত তিনি মানিকগঞ্জ মহকুমা আওয়ামী লীগের সাধারণ সম্পাদক ও ১৯৭৮ থেকে ১৯৮১ সাল পর্যন্ত মানিকগঞ্জ মহকুমা আওয়ামী লীগের সভাপতি হিসেবে দায়িত্ব পালন করেন। ১৯৮১ সালে থেকে ১৯৯২ সাল পর্যন্ত আওয়ামী লীগের কেন্দ্রীয় কমিটির সমাজ কল্যাণ সম্পাদক হিসেবে দায়িত্ব পালন করেন।

১৯৯২ কামাল হোসেন গণফোরাম গঠন করলে তিনি কেন্দ্রীয় কমিটির নির্বাহী সভাপতি হিসেবে দায়িত্ব পালন করে ১৭ ফেব্রুয়ারি ২০১৮ সালে সাংবাদিক সম্মেলন করে দল ত্যাগ করলেও পরে দলে ফেরেন।

১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে, ১২ জুন ১৯৯৬ সালের সপ্তম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে গণফোরামের প্রার্থী হিসেবে মানিকগঞ্জ-৩ আসন থেকে পরাজিত হয়ে ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মানিকগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:গণফোরামের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ভুটানের প্রশাসনিক অঞ্চল

**ভুটানের প্রশাসনিক অঞ্চল** মোট ২০টি জেলায় বিভক্ত। প্রশাসনিক এবং বিচার-সংক্রান্ত প্রত্যেকটি জেলাকে জংখা ভাষায় জংখাগ ( *dzongkhak*) বলা হয়। ২০টি জংখাগ আবার ২০৫টি *গিয়োগ* এ বিভক্ত। কিছু বড় জংখাগে একটি বা তার বেশি অন্তর্বর্তী বিচারিক বিভাগ রয়েছে, সেগুলো *ডুংখাগ* (উপজেলা) নামে পরিচিত। প্রত্যেকটি ডুংখাগ দুই বা ততোধিক *গিয়োগ* দ্বারা গঠিত। ভুটানের জাতীয় সংসদ ২০০২ সালে আইন প্রণয়ন করে এবং ২০০৭ সালে স্থানীয় সরকারের পদমর্যাদা, গঠনপ্রক্রিয়া এবং নেতৃত্ব জংখাগে অন্তর্ভুক্ত করে। এর সর্বশেষ জংখাগ সংক্রান্ত প্রণয়নকৃত আইন হল ভুটানের স্থানীয় সরকার আইন ২০০৯.

## ইতিহাস

১৯৫৬ সাল পর্যন্ত পেনলপের অধীনে ভুটানের ৯টি প্রদেশ ছিল। সেগুলো হল: ব্যাকার (বর্তমানে বুমতাং কেন্দ্রীভূত), দুখিয়ে, হা, পারু, পুনাখা, দাগানা, থিম্ফু, ট্রংসা এবং ওয়াংদুয়ে ফোদ্রাং। পরবর্তীতে দেশটি জংখাগে পুনর্গঠিত হয়। চতুর্থ দ্রুক গ্যালপো রাজা জিগমে সিনগিয়ে ওয়াংচুক এর উদ্যোগে ১৯৮১ সালে স্থানীয় প্রশাসনিক বিকেন্দ্রীকরণ প্রক্রিয়া শুরু হয়। প্রত্যেক জংখাগ বা জেলায় প্রাথমিকভাবে *জেলা উন্নয়ন কমিটি* বা *জংখাগ ইয়ারগিয়ে শগচুং* গঠন করা হয়। প্রত্যেকটি জংখাগের জেলা উন্নয়ন কমিটিতে জংখাগের *গুপ* (নেতা), *মাংমিস* (ডেপুটি) এবং *চিমিস* (জাতীয় বিধানসভা প্রতিনিধি) নিহিত করা হয়। জেলা উন্নয়ন কমিটির সদস্যদের মধ্য থেকে নিজেদের ভোটে চেয়ারপার্সন নির্বাচিত হয়ে থাকে। জেলা উন্নয়ন কমিটিতে পৌরসভাসমূহ এবং জংখাগের অধীনস্থ শহরসমূহও অন্তর্ভুক্ত রয়েছে। জেলা উন্নয়ন কমিটিতে অ-ভোটিং সদস্যও রয়েছে, যেগুলোতে বিভিন্ন সেক্টরের জংডাগ, ডুংপা (যেটিতে ডুংখাগ বিদ্যমান) এবং জংখাগ কর্মকর্তারা অন্তর্ভুক্ত রয়েছে। উদাহরণস্বরূপ: জংখাগ পরিকল্পনা কর্মকর্তা, জংখাগ অর্থ কর্মকর্তা, জংখাগ শিক্ষা কর্মকর্তা, জংখাগ প্রধান প্রকৌশলী, জংখাগ কৃষি কর্মকর্তা, জংখাগ বন কর্মকর্তা, জংখাগ প্রাণী প্রজনন কর্মকর্তা এবং জংখাগ স্বাস্থ্য কর্মকর্তা।

১৯৮৭ সালের আগস্ট মাসে গাসা জংখাগ এলাকাকে পুনাখা এবং থিম্ফুতে বিভক্ত করা হয়; সাম্তসে, পারু এবং থিম্ফু জেলার অংশ নিয়ে চুখা জেলা গঠিত হয়। 
১৯৯২ সালে পুনাখা জেলা থেকে গাসা জেলা পুনঃপ্রতিষ্ঠিত ও খোদিত হয়; একই বছরে ত্রাশিগাং জেলা থেকে ত্রাশিয়াংটসে জেলা খোদিত হয়।

২০০৭ সালের ২৬ এপ্রিল লামোজিংখা ডুংখাগ (উপজেলা) আনুষ্ঠানিকভাবে সারপাং জেলা থেকে দাগানা জেলায় হস্তান্তরিত হয়। 
প্রভাবিত তিনটি গিয়োগ (লামোজিংখা, ডিওরালি ও নিচুলা বা জিনচুলা এবং লামোজিংখা শহর), যেগুলো সারপাং জেলার সর্ব-পশ্চিমাংশে গঠিত ছিল; বর্তমানে সেগুলো দাগানা জেলার সর্ব-দক্ষিণাংশে গঠিত। ২০০৮ সাল থেকে ভুটান তার অনেকগুলো অন্যান্য সীমানা, আভ্যন্তরীণ এবং আন্তর্জাতিক সীমানা পুনঃবিন্যস্ত করেছে, যা জনশূণ্য এলাকা তৈরি হওয়ার উপর করা হয়েছে, পরবর্তীতে চীন গাসা জেলার উত্তর অববাহিকা অঞ্চল দাবি করে বসে।

## ভুটানের জেলাসমূহ (জংখাগ)
২০০৫ সালের আদমশুমারীর ফলাফল সহ ভুটানের জেলাসমূহ নিচে উল্লেখ করা হল:

## আরও দেখুন
* ভুটান

## তথ্যসূত্র

## বহিঃসংযোগ

বিষয়শ্রেণী:ভুটান
এশিয়া-প্যাসিফিক নেটওয়ার্ক ইনফরমেশন সেন্টার

**এশিয়া-প্যাসিফিক নেটওয়ার্ক ইনফরমেশন সেন্টার**, সংক্ষেপে **এপনিক** ( ইংরেজি : Asia Pacific Network Information Center-APNIC) হলো একটি আঞ্চলিক সংগঠন, যারা এশিয়া ও এর পার্শ্ববর্তী দেশসমূহে ইন্টারনেট নম্বরের বিস্তৃতি ও নিবন্ধন সংক্রান্ত ব্যবস্থাপনাকার্য পরিচালনা করে। ইন্টারনেট নম্বরের মধ্যে রয়েছে আইপি ঠিকানা ও স্বয়ংক্রিয় সিস্টেম নম্বর। 

বিশ্বজুড়ে আঞ্চলিক ইন্টারনেট নিবন্ধন (আরআইআর) এ যুক্ত ৫ টি সংগঠনের একটি হচ্ছে এপনিক। এটি একটি অলাভজনক সদস্যপদ-ভিত্তিক সংগঠন, যার সদস্যদের মধ্যে রয়েছে ইন্টারনেট সেবা প্রদানকারী, টেলিযোগাযোগ সরবরাহকারী, ডেটা সেন্টার, বিশ্ববিদ্যালয়, ব্যাংক, জাতীয় ইন্টারনেট রেজিস্ট্রিস এবং এ জাতীয় সংস্থা যার নিজস্ব নেটওয়ার্ক রয়েছে।

## তথ্যসূত্র

বিষয়শ্রেণী:ইন্টারনেট সংগঠন
বিষয়শ্রেণী:এশিয়ায় ইন্টারনেট
বিভা আনন্দ

**বিভা আনন্দ** একজন ভারতীয় টেলিভিশন অভিনেত্রী, যিনি *[[বালিকা বধু|বালিকা বধুতে]]* সুগনা শ্যাম সিংয়ের চরিত্রে এবং *[[মহাভারত (২০১৩-এর টিভি ধারাবাহিক)|মহাভারতে]]* সুভদ্রা চরিত্রে অভিনয় করার জন্য পরিচিত। তিনি এমটিভি'র তারুণ্য ধারাবাহিক *কেয়সি ইয়ে ইয়ারিয়া*-তে নব্য নাভেলি চরিত্রে এবং অ্যান্ডটিভি'র *বেগুসরাই*-এ অনন্যা ঠাকুর চরিত্রেও অভিনয় করেছিলেন।

## চলচ্চিত্রের তালিকা

### টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:১৯৯৫-এ জন্ম
বিষয়শ্রেণী:১৯৯৬-এ জন্ম
কারলি হফম্যান

**কারলি হফম্যান** () একজন মার্কিন হুইলচেয়ার বাস্কেটবল খেলোয়াড়।

## জীবনী
কারলি মার্কিন যুক্তরাষ্ট্রের মিশিগানের শহর কাটলারভিলেতে বসবাস করতেন। তিনি পাওয়ার ফরোয়ার্ড পজিশনে খেলতেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করে স্বর্ণ পদক লাভ করেছিলেন, তাঁর মধ্যে আছে ২০০৪ সালের অ্যাথেন্সের গ্রীষ্মের প্যারালিম্পিকে এবং বেইজিংয়ের ২০০৮ গ্রীষ্মের প্যারালিম্পিক। তাঁর দুই পায়ের হাঁটুর নীচ অংশটি ছেদন।

## প্রধান সাফল্য
* ২০০৪: অ্যাথেন্স, গ্রীস- প্যারালিম্পিক গেমস - স্বর্ণপদক।
* ২০০৬: আমস্টারডাম, নেদারল্যান্ডস- আইডাব্লুবিএফ গোল্ড কাপ (বিশ্ব চ্যাম্পিয়নশিপ)- রৌপ্য পদক।

## আরও পড়ুন

## বহিঃসংযোগ
* মার্কিন প্যারালিম্পিক: জীবনী
* ইলিনি হুইলচেয়ার বাস্কেটবলের লড়াই: জীবনী

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:২০০৪ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২০শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী ক্রীড়াবিদ
আন্দোলন (চলচ্চিত্র)

***আন্দোলন*** ১৯৯৫ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নাদিম মাহমুদ। শ্রেষ্ঠাংশে অভিনয় করেছেন মান্না, শাহনাজ, বাপ্পারাজ, রাজীব, দিলদার সহ আরও অনেকে।

চলচ্চিত্রটি ১৯৯৫ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।

## অভিনয়ে

* মান্না
* শাহনাজ
* বাপ্পারাজ
* নিশি
* রেবেকা
* খালেদা আক্তার কল্পনা
* দুলারী
* নাজমা
* বুড্ডা সারেয়ার
* কাবিলা
* চুন্নু
* ড্যানিরাজ
* রাজীব
* দিলদার
* মুন্সি দেলোয়ার
*

## সঙ্গীত
*আন্দোলন* চলচ্চিত্রের গান রচনা করেছন রাহাত চৌধুরী ও মোঃ রফিক। সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন সৈয়দ আবদুল হাদী, শাকিলা জাফর, খালিদ হাসান মিলু, দিলরুবা খান, আলম খন্দকার, শুল্কা দেবী, রবি চৌধুরী, মৈটুসী ইসলাম, বাবুল চৌধুরী, শান্তা শ্রাবন্তী।

## তথ্যসূত্র

## বহিঃসংযোগ

বাংলাদেশ ফিল্ম আর্কাইভে আন্দোলন চলচ্চিত্র

বিষয়শ্রেণী:১৯৯৫-এর চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
কেতকী কদম

**কেতকী** বা **কেতকী কদম** একজন ভারতীয় অভিনেত্রী। তিনি জি টিভি'র ধারাবাহিক *[[কবুল হ্যায়]]*-তে রিষভ সিনহা / বিক্রান্ত ম্যাসি / মোহিত সেহগলের বিপরীতে মুখ্য চরিত্রে অভিনয় করে থাকেন।

২০১৪ সালে *কবুল হ্যায়*-এর পরে তিনি স্টার প্লাসের পৌরাণিক কাহিনী *[[মহাভারত (২০১৩-এর টিভি ধারাবাহিক)|মহাভারত]]*-এ তরুণী রাধা চরিত্রে অভিনয় করেছিলেন। একই বছরে তিনি সনি এন্টারটেইনমেন্ট টেলিভিশনের *হাম হ্যায় না*-তে কাজ শুরু করেছিলেন। এই অনুষ্ঠানে তিনি মুখ্য চরিত্র সত্যার ভূমিকায় অভিনয় করেছিলেন।

২০১৫ সালে তিনি ইন্দিরা সিং চরিত্রে জি টিভির ধারাবাহিক *সরোজিনী*-তে অভিনয় করেছিলেন। ২০১৭ সালে কদম স্টার প্লাসের অনুষ্ঠান *ইস পেয়ার কো ক্যায়া নাম দু ৩*-এ শিখা চরিত্রে এবং ২০১৮ সালে তিনি বৈদেহি চরিত্রে জিং টিভির *পেয়ার পেহলি বার*-এ অভিনয় করেছিলেন।

## টেলিভিশন

## তথ্যসূত্র

## বহিঃসংযোগ

*    
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় মডেল
বিষয়শ্রেণী:ভারতীয় নারী মডেল
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
রোশনি বালিয়া

**রোশনি বালিয়া** (জন্ম: ২০ সেপ্টেম্বর ২০০১) একজন ভারতীয় অভিনেত্রী। ওয়ালিয়া টেলিভিশনের বিজ্ঞাপন দিয়ে তার কর্মজীবন শুরু করেছিলেন এবং *ম্যায় লক্ষ্মী তেরে অঙ্গন কি*-তে অভিনয়ের মাধ্যমে টেলিভিশনে আত্মপ্রকাশ করেছিলেন। পরবর্তীতে তিনি মহারানী আজাবদে চরিত্রে *ভারত কা বীর পুত্র - মহারানা প্রতাপ*, *গুমরাহ: ইনোসেন্স অব ইন্ড*, *ইয়ে ওয়াদা রাহা* এবং সনি টিভি'র *তারা ফ্রম সিতারা*-তে তারা মনে চরিত্র সহ বিভিন্ন ধারাবাহিকে অভিনয় করেছিলেন।

## প্রারম্ভিক জীবন
রোশনি বালিয়া ২০০১ সালের ২০ সেপ্টেম্বর ভারতের উত্তরপ্রদেশের এলাহাবাদে জন্মগ্রহণ করেছিলেন। তিনি মুম্বইয়ে বসবাস করেন। তার মায়ের নাম সুইটি বালিয়া। নূর বালিয়া নামে তার একজন বড়বোন রয়েছেন। বালিয়ার মাতামহ একজন আর্মি অফিসার ছিলেন।

## চলচ্চিত্রের তালিকা

### টেলিভিশন

### চলচ্চিত্র

## পুরস্কার এবং মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় শিশু অভিনেত্রী
বিষয়শ্রেণী:প্রয়াগরাজের অভিনেত্রী
বিষয়শ্রেণী:২০০২-এ জন্ম